இவருடைய வெற்றிப்படமான "முகாதர் கா சிகந்தர்" வெற்றியைத் தொடர்ந்து, பச்சனுடன் இன்னும் பல திரைப்படங்களிள் இணைந்து நடித்தார். அவற்றில் பெரும்பாலானவை வெற்றிப்படங்களாகவே அமைந்தன. இவர் பச்சனுடன் திரைப்படத்தில் மட்டும் காதல் ஜோடியாக இருக்கவில்லை, நிஜ வாழ்க்கையில் இவர்களுடைய உறவு அந்நியோன்யம் கொண்டதாக இருந்தது, பச்சன் திருமணமானவராக இருந்ததால், பத்திரிக்கைகள் இவர்களுடைய உறவை மிகவும் தீவிரமாக விமர்சித்தன. 1981 இல் யாஷ் சோப்ராவின் நாடகப் படமான "சில்சிலா"வில் நடித்தபோது, இந்த உறவு துண்டிக்கபட்டு ஓர் முடிவிற்கு வந்தது. இந்த படத்தில் ஜெய பாதுரி பச்சனுடைய மனைவியாகவும் ரேகா பச்சனுடைய காதலியாகவும் நடித்திருந்தனர். இந்த படம் இவர்களுடைய நிஜ உறவை தோய்த்து படமாக்கபட்டிருந்த படமாக அமைந்திருந்ததால் மிகுந்த அவதூறுக்குள்ளாகியது. இதுவே இவர்களுடைய கடைசி திரைப்படமாக ஆனது. அதன் பிறகு மீண்டும் இவர்கள் சேர்ந்து நடிக்கவில்லை.

இந்த திரைப்படத்தைப் பற்றிய வதந்தி இவருக்கு வெற்றியை வழங்கியது. இருப்பினும், இவரது இந்தி மொழி மற்றும் நடிப்பு ஆகிய இரண்டிலும் சிறப்பாக விளங்க மிகவும் கடினமாக உழைத்தார் என்பதை விமர்சகர்களும் ஏற்றுக்கொள்ள வேண்டியதாயிற்று. மேலும் 1970களில் தனது "பருமனான" உடலை "அன்னம்" போன்ற உருவத்திற்கு மாற்றியிருந்தார் என்பதையும் அவர்கள் ஒப்புக்கொண்டனர். யோகா, ஊட்டச்சத்து கொண்ட உணவுக்கட்டுப்பாடு உடலோம்பல், வாழ்க்கையில் ஒழுங்கான ஒழுக்கக் கட்டுப்பாடு ஆகியவை ரேகாவுக்கு இந்த மாற்றத்தைக் கொடுத்தது.

1981 இல், ரேகாவை முன்னிறுத்தி எடுக்கபட்ட "உம்ரே ஜான்" என்ற உருது திரைப்படத்தில் நடித்தார். இந்த திரைப்படத்தின் கதையானது, அமிரன் என்ற இளம் பெண் கடத்தப்பட்டு விபச்சார விடுதியில் விற்கப்படுகிறாள். அவளுடைய வாழ்க்கைப் பற்றிய கதையாக உம்ரௌ படத்தின் கதையாக இருந்தது. இந்த திரைப்படத்தில், இவருடைய உணர்வுமிக்க விலை மகள் கதாப்பாத்திரத்தில் இவருடைய நடிப்பு, இவருடைய திரைப்படத்துறையிலேயே சிறந்திருந்ததாகக் கருதப்பட்டது. இது ஒரு அமர காவியமாக ஆனது. மேலும் இந்த படத்திற்காக இவர் சிறந்த நடிகைக்கான தேசிய திரைப்பட விருதைப் பெற்றார். 
எல்லாவற்றுக்கும் மேல், "முகாதர் கா சிகந்தர்" மற்றும் "உம்ரே ஜான்" ஆகிய பல படங்களில் நல்ல மனமுள்ள விலை மகளாக ஒரே மாதிரியான கதாப்பாத்திரத்தில் நடித்தார்.

பச்சன் விவகாரத்திற்குப் பிந்தைய ரேக்காவின் தொழில்வாழ்க்கையில் இது ஒரு புதிய நிலையாக இருந்தது; இந்த சமயத்திலேயே இவர் தனது தொழில் வாழ்க்கையை தொழில்முறை ரீதியிலானதாக மாற்றினார். இவர் சுயசார்புள்ள மற்றும் கலைத் திரைப்பட இயக்குநர்களுடனும் பணிபுரிய விரும்பினார். 1980களில் இவர், கலைத் திரைப்படங்களில் தொடர்ந்து பணிபுரிந்தார். அந்த குறிப்பிட்ட காலம் இந்திய சினிமாவில் ஓர் புதிய கிளர்ச்சியை ஏற்படுத்தியது. இவருடைய இந்த துணிவான -முயற்சி "உம்ரே ஜான்" திரைப்படத்திலிருந்து தொடங்கியது, மேலும் 1981ல் அடுத்ததாக ஷ்யாம் பெங்காலின் விருது பெற்ற "கல்யுக்" என்ற படத்தில் நடித்தார், ரமேஷ் தல்வாருடைய "பசேரா", என்ற திரைப்படத்தில் இவர் தங்கையின் கணவனை மணம் செய்துகொண்டு பிறகு பெரிய இழப்புக்கு பிறகு மனவளர்ச்சி பாதித்த பெண்ணாக நடித்தார்; மேலும் ஜீதேந்திராவுடன் "ஏக் ஹை பூல்" என்ற திரைப்படத்தில் கணவனுக்கு நம்பிக்கை துரோகம் செய்து விட்டு சென்ற மனைவியாக நடித்தார். இத்திரைப்படங்களில் இவருடைய நடிப்பு விமர்சகர்களால் பெரிதும் பாராட்டப்பட்டது. 1980களின் போது, வெளியிட்ட குறிப்பிடத்தக்க புகழ் பெற்ற திரைப்படங்கள் "ஜீவன் தாரா", "உத்சவ்" மற்றும் "ல்ஜாசட்" ஆகியனவாகும்.

கலைத் திரைப்படம் மட்டும் இல்லாமல், ரேகா அதிகப்படியான தீவிரமான சாகசமான பாத்திரங்களிலும் நடித்தார்; முந்தைய நடிகைகளுக்கிடையே, கதாநாயகிகளை மையமாகக் கொண்ட முன்னனி பாத்திரங்களில் நடித்தார். அத்தகைய திரைப்படங்களாவன "குப்சூரத்", "கூன் பாரி மாங்" மற்றும் "முஜீ இன்சாஃப் சாஹியே" ஆகியனவாகும். இவர் "குப்சூரத்" (1980) மற்றும் "கூன் பாரி மாங்" (1988) ஆகிய திரைப்படங்களில் நடித்த கதாப்பாத்திரங்களுக்காக ஃபிலிம் ஃபேர் விருதுகளைப் பெற்றார். ஒரு விமர்சகர், "கூன் பாரி மாங்கில்" ரேகாவின் நடிப்புத் திறனைப்பற்றி எழுதும்போது "ரேகா நடித்த ஆர்த்தி என்ற கதாப்பாத்திரத்தில் குறையே இல்லாத இவரது நடிப்பு சிறப்பானது, மேலும் இது இதுவரை இவருடைய நடிப்பினிலேயே மிகச்சிறப்பாக இருந்தது. இத்திரைப்படத்தின் முதல் பாதியில் கவர்ச்சியற்ற நாணமிக்க பெண்ணாக இருக்கும் போது சிறப்பாக உள்ளார், பிறகு ஒட்டறுவை சிகிச்சை செய்த பிறகு நவநாகரீகமான அழகான மயக்கியிழுக்கும் பெண்ணாக இருக்கும் போது இன்னும் சிறப்பாக மனதில் பதிகிறார். சில காட்சிகள், நாம் ஓர் உயர்தர திரைப்பட நடிகையை இங்கு பார்ப்பதை உணர்த்தும்.

திரைப்படத்துறை வாழ்க்கை
1970கள்
ஆரம்பகால வாழ்க்கை
1980கள்